Lennart Fridh

Jan Ove Lennart Frid (født 22. mai 1970) er en svensk tidligere fotballspiller. Fridh, som var midtbanespiller, har spilt for Malmö FF i Allsvenskan, samt Brann i Tippeligaen.

Fridh hadde tre sesonger bak seg med reservelagsfotball for  da han i januar 1991 ble hentet til  på en ettårig låneavtale av bergensklubbens nye svenske trener Karl Gunnar Björklund. Kampen om plass på Malmös midtbane var tøff, og trener Bob Houghton hadde gitt ham beskjed om at han ikke inngikk i planene hans. Fridh spilte en U21-landskamp for Sverige mot Finland i mars 1990, og ankom Brann med en målsetning om å spille seg inn på det svenske OL-landslaget til de olympiske leker i 1992. Ved ankomst til Brann beskrev Fridh seg selv som en teknisk og temposterk midtbanemann som ikke er spesielt taklingssterk og med begrensede ferdigheter i luften. Kalle Björklund beskrev ham som teknisk nesten helt fullkommen, glimrende på offensiven og effektiv foran mål. Men defensivt hadde han fortsatt en del å lære, mente Björklund. Fridh fikk også gode skussmål fra Malmös daværende klubbdirektør Tord Grip.

For Brann viste Fridh seg som en innsatsfylt midtbanespiller. I sin naturlige posisjon sentralt på midtbanen slet han innledningsvis med å leve opp til klubbens forventninger. Han viste god form mot slutten av sesongen da han ble plassert på høyre midtbane. Da låneavtalen utløp valgte Brann å avstå fra å satse videre på ham.

Karriereoversikt

Referanser

Litteratur

Eksterne lenker 
 
  Svenska Fotbollförbundet

Svenske fotballspillere
Fotballspillere for Malmö FF
Fotballspillere for SK Brann
Utenlandske fotballspillere i Norge
Personer fra Lunds kommun
Fødsler i 1970